Lady Gaga ontstel met Diana-liedjie | Beeld
Beeld Tuis > Wêreld > Nuus
Lady Gaga ontstel met Diana-liedjie
LadyGaga het opslae gemaak toe sy haar selfmoordliedjie “Princess Die” eergisteraand in Au­stralië bekend gestel het. Dit bevat woorde oor die ontslape prinses Diana se dood. Die sanger het dit op ’n konsert in Melbourne gesing, het news.com.au gister berig.
Sy het aan die skare gesê dié ballade weerspieël die diepste en persoonlikste gedagtes wat sy nog ooit gehad het.
Die liedjie se einde, wat lui Princess Die, I want to see her cry, gaan duidelik oor Diana se tragiese dood in Parys in 1997. LadyGaga sing: And wish that I would go In my rich boyfriend’s limo, oh oh
With the paparazzi all swarm­ing ’round
So bob head your head for ­another dead blonde
Die liedjie handel egter oor selfmoord en dat dit ’n kommerwekkende saak vir veral die sanger se tiener-aanhangers sal wees.
Sy sing: I wish that I was strong I wish that I was wrong
Chris Wagner, kommunikasiedirekteur van Lifeline, het gesê die liedjie dra ’n kommerwekkende boodskap aan die sanger se aanhangers oor. “Lifeline is baie bekommerd oor die aard van die liedjie, veral omdat dit duidelik die metode van selfmoord beskryf en in diepte oor selfmoord praat,” het hy aan news.com.au gesê. Deel:
Cleveland: Polisie was nalatig, sê inwonersDhaka: Lyke steeds in puin gevindDrie lyke van vermiste Franse toeriste gevindVyfjarige skiet boetie in badGeen graf vir vermeende Boston-bomplanter